Dambjapurva ezers
Dambjapurva ezers (arī Dambjezers, Dampezers) ir beznoteces ezers Rīgā, Šmerļa meža austrumu malā. Kādreiz ietekošā Gaiļupīte pa pazemes cauruli apvadīta apkārt ezeram pa austrumu pusi. Ieteka, tāpat kā izteka uz Strazdupīti aizbērtas. Ezera krasti lēzeni, zemi, dibens smilšains, dūņains. Ezera vidū ierīkota strūklaka. Peldvieta. Apkārt ezeram iekārtota pastaigu taka. Agrāk pie ezera vietējais iedzīvotājs Viktors Hramenko bija uzbūvējis "Pasaku pilsētiņu" ar paša veidotām skulptūrām.